stanford-oval/wikipedia huggingface dataset:
Ferrari F14 T
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Ferrari | Ferrari 059/3 | P |  | AUS | MAL | BHR | CHN | ESP | MON | CAN | AUT | GBR | GER | HUN | BEL | ITA | SIN | JPN | KOR | USA | BRA | ABU‡ | 216 | 4. |
| 2014 | Ferrari | Ferrari 059/3 | P |  Kimi Räikkönen | 7 | 12 | 10 | 8 | 7 | 12 | 10 | 10 | Kesk. | 11 | 6 | 4 | 9 | 8 | 12 | 9 | 13 | 7 | 10 | 216 | 4. |
| 2014 | Ferrari | Ferrari 059/3 | P |  Fernando Alonso | 4 | 4 | 9 | 3 | 6 | 4 | 6 | 5 | 6 | 5 | 2 | 7 | Kesk. | 4 | Kesk. | 6 | 6 | 6 | 9 | 216 | 4. |
‡ — Abu Dhabin GP:ssä jaettiin tuplapisteet.
Aiheesta muualla

Kuvia tai muita tiedostoja aiheesta Ferrari F14 T Wikimedia Commonsissa
Autot, jotka kilpailivat Formula 1 -kaudella 2014
Red Bull RB10
Mercedes F1 W05 Hybrid
Ferrari F14 T
Lotus E22
McLaren MP4-29
Force India VJM07
Sauber C33
Scuderia Toro Rosso STR9
Williams FW36
Marussia MR03
Caterham CT05
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ferrari F14 T
Käännös suomeksi
Franz Serafin Exner

Josef Kriehuberin litokrafia Exneristä, 1831
Rintakuva Wienin yliopistossa, veistäjä Carl Kundmann (1893)
Franz Serafin Exner (28. elokuuta 1802, Wien – 21. kesäkuuta 1853 Padova) oli itävaltalainen filosofi.
Exner suoritti tohtorintutkintonsa vuonna 1827 Wienissä. Hän piti hallussaan vuosina 1831–1848 filosofian professorin oppituolia Prahan yliopistossa. Vuodesta 1848 hän toimi Wienissä itävallan opetusministeriössä ja oli tärkeä maansa yliopistolaitoksen opetuksen uudistaja.
Hänen samanniminen poikansa Franz Serafin Exner (1849–1926) oli itävaltalainen fyysikko. Sukuun kuului myös useita muita tieteilijöitä. Exnerin tytär Marie von Frisch oli Nobel-palkitun eläintieteilijä Karl von Frischin äiti.
Exnerin eräs oppilas oli fyysikko Joseph Loschmidt.
Ferrari F1-75

| Ferrari F1-75 |
| --- | --- |

Talli:   Ferrari
Suunnittelija(t):   Mattia Binotto
Kuljettajat:  16.  Charles Leclerc 55.  Carlos Sainz Jr.
Testikuljettajat:  47.  Mick Schumacher 99.  Antonio Giovinazzi
Teknisiä tietoja
Renkaat:  P Pirelli
Polttoaine:  Shell V-Power
Kilpailuhistoria
Debyytti:   Bahrainin GP 2022
Kilpailuja:  22
Voittoja:  4
Paalupaikkoja:  12
Nopeimpia kierroksia:  5
Palkintosijoja:  20
MM-pisteitä:  554
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2022
Ferrari F1-75  oli Formula 1 -talli Ferrarin käyttämä auto kaudella 2022. Autolla kilpailivat Charles Leclerc ja Carlos Sainz Jr. Auto julkistettiin 17. helmikuuta 2022.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022 | Ferrari | Ferrari | P |  | BHR | SAU | AUS | EMI | MIA | ESP | MON | AZE | CAN | GBR | AUT | FRA | HUN | BEL | NED | ITA | SIN | JPN | USA | MEX | SÃP | ABU | 554 | 2. |
| 2022 | Ferrari | Ferrari | P |  Charles Leclerc | 1 | 2 | 1 | 6 | 2 | Kesk. | 4 | Kesk. | 5 | 4 | 12 | Kesk. | 6 | 6 | 3 | 2 | 2 | 3 | 3 | 6 | 46 | 2 | 554 | 2. |
| 2022 | Ferrari | Ferrari | P |  Carlos Sainz Jr. | 2 | 3 | Kesk. | Kesk. | 3 | 4 | 2 | Kesk. | 2 | 1 | Kesk.3 | 5 | 4 | 3 | 8 | 4 | 3 | Kesk. | Kesk. | 5 | 32 | 4 | 554 | 2. |
| 2022 | Ferrari | Ferrari | P |  Robert Shwartzman |  |  |  |  |  |  |  |  |  |  |  |  |  |  |  |  |  |  | TD |  |  | TD | 554 | 2. |
Aiheesta muualla

Kuvia tai muita tiedostoja aiheesta Ferrari F1-75 Wikimedia Commonsissa
Franz Serafin Exner (fyysikko)

Exner vuonna 1915
Franz Serafin Exner (24. maaliskuuta 1849 Wien – 15. marraskuuta 1926 Wien) oli itävaltalainen fyysikko.
Franz Serafin Exner syntyi nuorimpana viidestä sisaruksesta tunnettuun akateemiseen perheeseen. Hänen vanhemmat sisaruksensa olivat Adolf Exner, Karl Exner, Sigmund Exner ja Marie von Frisch. Exnerin isä Franz Serafin Exner oli tunnettu filosofian professori ja pedagogi.
Exner aloitti opintonsa Wienin yliopistossa vuonna 1867 ja suoritti tohtorintutkintonsa Zürichin yliopistossa August Kundtin alaisuudessa. Täällä hän tutustui Wilhelm Röntgeniin. Toinen hänen opettajansa oli Viktor von Lang, joka toimi fysiikan professorina Wienin yliopistossa vuodesta 1866.
Exnerin tunnettuja oppilaita olivat muun muassa Egon Schweidler ja tuleva fysiikan nobelisti Erwin Schrödinger.
Käännös suomeksi
For Crying Out Loud

For Crying Out Loud voi tarkoittaa seuraavia:
For Crying Out Loud, Shiraz Lane -yhtyeen albumi vuodelta 2016.
For Crying Out Loud, Kasabian-yhtyeen albumi vuodelta 2017.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”For Crying Out Loud”, voi hakea sivunnimihaulla, laajalla sivunnimihaulla tai tekstihaulla.
Geevarghese Timotheos Chundevalel

Timotheos vuonna 1996
Geevarghese Timotheos Chundevalel (2. helmikuuta 1928 – 4. kesäkuuta 2019) oli intialainen syyrialais-malankarilaisen katolisen kirkon piispa. Hänet vihittiin papiksi Tiruvallan eparkiaan 24. elokuuta 1953, ja hänet nimitettiin sen piispaksi 30. huhtikuuta 1988. Piispaksi konsekroinnin suoritti 6. elokuuta Benedict Varghese Gregorios Thangalathil, jota avustivat Cyril Baselios Malancharuvil ja Paulos Philoxinos Ayyamkulangara.
Chundevalel jäi eläkkeelle 29. maaliskuuta 2003.
Franz Tost

| Franz Tost> Henkilötiedot |
| --- | --- |
Syntynyt: 20. tammikuuta 1956 (ikä 68) Trins, Itävalta
Kansalaisuus:   Itävalta
Franz Tost (s. 20. tammikuuta 1956 Trins, Itävalta) on itävaltalainen Scuderia AlphaTauri Formula 1 -tallin tallipäällikkö.
Nuorena Tost kilpaili Formula Ford ja Formula 3 -sarjoissa. Hän on toiminut vuodesta 2006 lähtien Scuderia Toro Rosson tallipäällikkönä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Franz Tost
Gefion-ryhmä

Kaavakuva Gefion-ryhmän kohteista. Punaiset ja liilat pisteet ovat ryhmän kohteita. Vihreät ovat kohteita, joilla on vain samanlainen rata ryhmän kohteiden kanssa ja siniset ovat muita asteroideja.
Gefion-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä. Ryhmän kappaleet ovat siis päävyöhykkeen asteroideja. Ryhmä on saanut nimensä 1272 Gefion-nimisen asteroidin mukaan. Ryhmän pikkuplaneettojen etäisyys Auringosta on noin 2,8 AU. Ryhmä on syntynyt suuremman pikkuplaneetan hajotessa törmäyksessä palasiksi.
Ryhmää kutsuttiin aluksi nimellä Ceres-ryhmä kääpiöplaneetta 1 Cereksen mukaan, mutta kun sen tajuttiin olevan eri alkuperää ryhmän kanssa, niin ryhmä nimettiin Gefionin mukaan. Ceres sijaitsee lähellä Gefion-ryhmää, ja sen aiheuttamat painovoimahäiriöt vaikuttavat ryhmän jäsenten ratoihin. Monien Gefion-ryhmän jäsenten ratojen inklinaatiot muistuttavat Cereksen vastaavia.
Frans Heikkinen

| Frans Heikkinen |
| --- | --- |

Henkilötiedot
Syntynyt: 22. huhtikuuta 1906 Paltamo, Suomi
Kuollut: 8. lokakuuta 1943 (37 vuotta) Lieksa, Suomi
Uran tiedot
Seura:  Paltamon Urheilijat  Paltamon Hiihtoseura  Kainuun Hiihtoseura  Kuhmon Kiva  Kajaanin Jyskyt
Laji:  maastohiihto
Frans Heikkinen (22. huhtikuuta 1906 Paltamo – 8. lokakuuta 1943 Lieksa) oli suomalainen maastohiihtäjä ja olympiaedustaja. Heikkinen edusti Suomea Garmisch-Partenkirchenin olympialaisissa 1936. Heikkinen osallistui 50 kilometrin hiihtoon, jossa sijoittui seitsemänneksi. Heikkinen kuoli jatkosodan aikana aivoverenvuotoon.
Heikkisen poika on historioitsija Antero Heikkinen.
Faller

| Faller |
| --- | --- |

Perustettu:  1946
Kotisivu:  www.faller.de
Infobox OKVirheellinen NIMI-arvo: 
Faller on vuonna 1946 perustettu pienoismalleja valmistava yritys, jossa työskentelee noin 120 työntekijää. Faller valmistaa muun muassa taloja ja figuureja. Fallerin pääkonttori ja tuotantolaitos ovat Gütenbachissa Saksassa.
Tuotteet

Faller valmiista puita, taloja, siltoja, pensaita, figuureja ynnä muuta pienoisrautateihin liittyvää. Faller tunnetaan mm. Faller Car System -tuotteistaan. Faller on myynyt tähän mennessä yli 100 miljoonaa pienoismallia.[lähde? ]
Freddie Gorman

Freddie Gorman (syntyjään Frederick Cortez Gorman, 11. huhtikuuta 1939 – 13. kesäkuuta 2006) oli yhdysvaltalainen muusikko ja levytuottaja. Hänet tunnetaan parhaiten Motown-levy-yhtiön laulajana ja lauluntekijänä 1960- ja 70-lukujen vaihteesta.
Kuuluisin kappale jota Gorman on ollut mukana työstämässä on The Marvelettesin ”Please Mr. Postman”, joka oli samalla Motownin ensimmäinen ykköshitti Yhdysvalloissa. Myös The Beatles teki siitä oman versionsa, ja vuonna 1975 Carpenters nosti sen jälleen listaykköseksi.
Gorman kuoli keuhkosyöpään 67-vuotiaana 13. kesäkuuta 2006.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Freddie Gorman
Gefen Primo

| Mitalit> Maa:   Israel.Naisten judo.MM-kilpailut  | Mitalit> Maa:   Israel.Naisten judo.MM-kilpailut  | Mitalit> Maa:   Israel.Naisten judo.MM-kilpailut  | Maa:   Israel> Naisten judo. |
| --- | --- | --- | --- |
|  Pronssia | Budapest 2021 | 52 kg |  |
|  Pronssia | Taškent 2022 | sekajoukkue |  |
| EM-kilpailut  | EM-kilpailut  | EM-kilpailut  |  |
|  Pronssia | Tel Aviv 2018 | 52 kg |  |
|  Pronssia | Lissabon 2021 | 52 kg |  |
Gefen Primo (s. 26. maaliskuuta 2000) on israelilainen judon EM-mitalisti. Hän kilpailee alle 52 kg:n painoluokassa.
Primo saavutti vuonna 2017 alle 18-vuotiaiden EM-hopeaa ja alle 21-vuotiaiden EM-pronssia sarjassa 52 kg. Hän voitti samana vuonna kultaa Euroopan nuorten olympiafestivaaleilla. Hän saavutti pronssia Tel Avivin EM-kilpailuissa 2018. Hän  sijoittui samana vuonna seitsemänneksi Bakun MM-kilpailuissa ja sai hopeaa nuorten MM-kilpailuissa. Hän saavutti 2021 pronssia sekä Lissabonin EM-kilpailuissa että Budapestin MM-kilpailuissa. Seuraavana vuonna hän oli viides Sofian EM-kilpailuissa. Taškentin MM-kilpailuissa hän saavutti sekajoukkuekilpailussa pronssia ja sijoittui 52-kiloisissa viidenneksi. Dohan MM-kilpailuissa 2023 hän sijoittui seitsemänneksi.
Primo on saavuttanut IJF World Tourin kilpailuissa kaksi turnausvoittoa ja kymmenen kolmossijaa. Maailmancupissa hän on ollut kerran kolmas. Hän on saavuttanut aikuisten sarjassa kaksi Israelin-mestaruutta.
Fishers

| Fishers |
| --- | --- |
 Fishersin kaupungintalo.
 lippu

 Koordinaatit: 39°57′22″N, 86°0′46″W 
Valtio:  Yhdysvallat
Osavaltio:   Indiana
Piirikunta:  Hamilton
Pinta-ala:  
 – Kokonaispinta-ala:  96,38 km²
 – Josta vettä:  5,81 km² 
Korkeus:  249 m
Väkiluku (2010):  76 794
 – Väestötiheys:  995,11 as./km²
Aikavyöhyke:  UTC-5 (kesäaika UTC-4)
 
 www.fishers.in.us 
Infobox OKVirheellinen NIMI-arvo: 
Fishers on kaupunki Hamiltonin piirkunnassa, Indianan osavaltiossa, Yhdysvalloissa. Sen väkiluku oli vuoden 2010 väestönlaskennassa 76 794. Vuonna 2017 sen arvioitiin olleen 91 832. Fishers kuuluu Indianapoliksen suurkaupunkialueeseen.
Kuvia kaupungista

Fishers High School.
Conner House.
Oaklawnin hautausmaa.
Aiheesta muualla

Kuvia tai muita tiedostoja aiheesta Fishers Wikimedia Commonsissa
Fisher’s Hillin taistelu

Fisher's Hillin taistelu (engl. Battle of Fisher's Hill) oli Shenandoahin piirikunnassa Virginiassa 21. syyskuuta – 22. syyskuuta 1864 käyty Yhdysvaltain sisällissodan taistelu. Taistelussa Unionin kenraalimajuri Philip Sheridanin joukot löivät Konfederaation kenraaliluutnantti Jubal Earlyn joukot.
Tapahtumien kulku

Sheridanin ja Earlyn joukot kävivät 19. syyskuuta 1864 Kolmannen Winchesterin taistelun, joka päättyi Sheridanin johtamien Unionin joukkojen voittoon. Taistelun jälkeen Early vetäytyi Strasburgin eteläpuolella sijaitsevalle Fisher’s Hillille, jossa Earlyn joukot ryhmittyivät vahvaan puolustusasemaan.
Fisher’s Hillin taistelu alkoi 21. syyskuuta, kun Sheridanin joukot lähtivät etenemään kohti Earlyn joukkojen asemia. Sheridanin joukoilla oli kamppailussa selkeä miesylivoima, sillä heillä oli noin 29 400 miestä Earlyn 9 500 miestä vastaan. Taistelun ensimmäisenä päivänä Sheridanin joukot pakottivat Earlyn joukkoja perääntymään ja saivat itselleen paremmat asemat.
Seuraavana päivänä Unionin George Crookin johtama osasto saartoi Earlyn joukot ja aloitti noin kello 16 laajan hyökkäyksen yhdessä Sheridanin johtamien joukkojen kanssa. Konfederaation ratsu- ja jalkaväkijoukot eivät pystyneet vastaamaan hyökkäykseen, minkä seurauksena Konfederaation puolustus romahti ja Early päätti vetäytyä taistelusta. Early veti joukkonsa Waynesboron lähellä sijaitsevaan Rockfish Gapiin.
Earlyn vetäydyttyä Unionin joukot pääsivät liikkumaan vapaasti Shenandoahin laakson läpi. Unionin joukot käyttivät tilaisuutta hyväkseen ja polttivat laaksossa sijainneet myllyt ja ladot.
Taistelupaikka nykyään

Sisällissodan taistelupaikkoja suojeleva American Battlefield Trust -yhdistys on hankkinut osan taistelupaikasta itselleen suojelua varten. Yhdistyksen suojeleman alueen kokonaispinta-ala oli vuonna 2018 yhteensä noin 1,7 neliökilometriä.
Taistelupaikka vuonna 2016
Filippikos

Filippikos soliduksessa
Filippikos Bardanes, oli Bysantin keisari vuosina 711–713.
Bardanes oli patriarkka Nikeforoksen poika, joka palveli kenraali Justianianus II:n armeijassa. Hän johti kapinaa Justinianuksen hirmuvaltaa vastaan ja hänestä tuli keisari nimellä Filippikos. Paavi Konstantinos ei tunnustanut harhaoppista keisaria. Hänestä tuli tunnettu maallisesta oppineisuudestaan ja kaunopuheisuudestaan.
Bulgarien kaani Tervel kosti entisen liittolaisensa Justinianuksen kuoleman tuhoamalla Konstantinopolin ympäristöä. Vuonna 713 bulgaareja vastaan lähetetyt joukot kapinoivat. Filippikos syrjäytettiin ja sokaistiin.  Anastasios II:sta tuli keisari.
Filippikos kuoli vuonna 714.
Aiheesta muualla

Kuvia tai muita tiedostoja aiheesta Filippikos Wikimedia Commonsissa
| 0 | 1 | 2 |
| --- | --- | --- |
| Edeltäjä: Justinianus II | Bysantin keisari | Seuraaja: Anastasios II |
Freddie Gilroy

| Mitalit> Maa:   Irlanti.Miesten nyrkkeily. Olympialaiset  | Mitalit> Maa:   Irlanti.Miesten nyrkkeily. Olympialaiset  | Mitalit> Maa:   Irlanti.Miesten nyrkkeily. Olympialaiset  | Maa:   Irlanti> Miesten nyrkkeily. |
| --- | --- | --- | --- |
|  Pronssia | Melbourne 1956 | 54 kg |  |
Frederick ”Freddie” Gilroy (7. maaliskuuta 1936 Belfast, Brittiläinen imperiumi – 28. kesäkuuta 2016) oli irlantilainen nyrkkeilijä ja olympiamitalisti.
Gilroy voitti painoluokan 54 kg olympiapronssia Melbournessa 1956.
Gilroy nyrkkeili myös ammattilaisena voittaen muun muassa Euroopan mestaruuden. Hän kuoli 80-vuotiaana 28. kesäkuuta 2016.
Francisco Fábregas

| Mitalit> Maa:  Espanja.Miesten maahockey. Olympialaiset  | Mitalit> Maa:  Espanja.Miesten maahockey. Olympialaiset  | Mitalit> Maa:  Espanja.Miesten maahockey. Olympialaiset  | Maa:  Espanja> Miesten maahockey. |
| --- | --- | --- | --- |
|  Hopeaa | Moskova 1980 | joukkuekilpailu |  |
Francisco Fábregas Bosch (s. 1. heinäkuuta 1949 Barcelona) on espanjalainen entinen maahockeypelaaja. Hän kuului hopeaa saaneeseen joukkueeseen vuoden 1980 kesäolympialaisissa Moskovassa. Hän jäi joukkueineen kuudennelle sijalle sekä kesäolympialaisissa 1968 Méxicossa että 1976 Montrealissa, ja lisäksi hän kuului seitsemänneksi sijoittuneeseen joukkueeseen vuoden 1972 kesäolympialaisissa Münchenissä.
Monet Fábregasin sukulaiset ovat kilpailleet olympialaisissa. Hän on Kiko Fábregasin isä, ja hänen veljiään ovat Eduardo ja Jorge Fábregas. Lisäksi hän on Alex Fábregasin setä tai eno sekä Juan Quintanan ja Ramón Quintanan serkku.
Geraldine Chaplin

| Geraldine Chaplin |
| --- | --- |
 Chaplin Berliinin elokuvajuhlilla vuonna 2023.
Henkilötiedot
Syntynyt: 31. heinäkuuta 1944 (ikä 80) Santa Monica, Kalifornia, Yhdysvallat
Ammatti:  näyttelijä
Puoliso:  Patricio Castilla
Lapset:  Oona Castilla Chaplin (1986–)
Näyttelijä
Taiteilijanimet:  Geraldine Leigh Chaplin
Aktiivisena:  1952–
Merkittävät roolit:   ”Tonya”  Tohtori Živago  ”María / Ana”  Cria cuervos – korppi sylissä  ”Opal”  Nashville 
Palkinnot
 Goya…  Parhaan naissivuosan Goya  2003  En la ciudad sin límites – In the City Without Limits  Nashville Film Festival  2015 Dólares de arena    
Aiheesta muualla
IMDb 
Elonet
AllMovie
Svensk Filmdatabas
Geraldine Leigh Chaplin (s. 31. heinäkuuta 1944 Santa Monica, Kalifornia, Yhdysvallat) on brittiläis-yhdysvaltalainen näyttelijä. Hän on koomikko Charles Chaplinin ja tämän neljännen vaimon Oona O’Neillin vanhin tytär.
Varhainen elämä

Chaplin syntyi Santa Monicassa, Kaliforniassa vanhempiensa ensimmäiseksi yhteiseksi lapseksi. Hänellä oli myös kaksi velipuolta isänsä edellisestä avioliitosta sekä seitsemän nuorempaa sisarusta.
Ura > Alkuvaiheet

Hän näytteli ensimmäisen kerran elokuvissa seitsemänvuotiaana, jolloin hän esiintyi pienessä roolissa isänsä elokuvan Parrasvalot (1952) avauskohtauksessa. Vuonna 1953 perhe muutti Los Angelesista pieneen Corsier-sur-Veveyn kylään Sveitsiin, missä Chaplin lähetettiin opiskelemaan katoliseen sisäoppilaitokseen.
Chaplin haaveili balettitanssijan urasta, ja pääsikin 16-vuotiaana opiskelemaan Royal Ballet Schooliin Lontooseen. Valmistuttuaan hän muutti Pariisiin, mutta havaitsi pian olevansa balettitanssijana vain keskinkertainen. Työskenneltyään hetken sirkuksessa hän päätti omien sanojensa mukaan hyödyntää kuuluisaa sukunimeään ja ansaita rahaa näyttelemällä elokuvissa. Hänen ensimmäinen roolinsa oli Jean-Paul Belmondon vastanäyttelijänä komediassa Raha on valttia (1965). Chaplin kuitenkin huomasi pitävänsä näyttelemisestä, ja päätti luoda siitä uran. Hänen läpimurtoroolinaan pidetään Tanyan roolia David Leanin elokuvassa Tohtori Živago (1965), mistä hän sai myös ensimmäisen Golden Globe -ehdokkuutensa. Vuonna 1967 Chaplin näytteli ensimmäisen kerran teatterissa ja esiintyi Lillian Hellmanin näytelmässä The Little Foxes Broadwaylla.
Ura > Myöhemmät vaiheet

Chaplin puhuu äidinkielensä englannin lisäksi sujuvasti myös ranskaa ja espanjaa, ja hän on näytellyt kaikilla kolmella kielellä. Hänen tunnetuimmat elokuvansa lienevätkin espanjalaisen elokuvaohjaaja Carlos Sauran kanssa 1970-luvulla kuvatut yhdeksän elokuvaa, joista tunnetuin on Cria cuervos – korppi sylissä (1976). Chaplin myös käsikirjoitti osan elokuvista. Espanjan elokuva-akatemia (Academia de las Artes y las Ciencias Cinematográficas de España) myönsi hänelle tunnustuksen urastaan vuonna 2006. Ranskassa hän on näytellyt esimerkiksi Jacques Rivetten ja Alain Resnais’n ohjauksessa. Chaplin on myös näytellyt kolmessa Robert Altmanin elokuvassa ja sai toisen Golden Globe -ehdokkuutensa sivuroolistaan Nashvillessä (1975). Kolmannen Golden Globe -ehdokkuuden hän sai näyteltyään isoäitiään Hannah Chaplinia isänsä elämästä kertovassa elokuvassa Chaplin (1992).
Yksityiselämä

Chaplinilla on kaksi lasta: vuonna 1974 syntynyt poika suhteestaan Carlos Sauraan ja niin ikään näyttelijäksi ryhtynyt tytär Oona Castilla Chaplin (s. 1986) nykyisestä avioliitostaan chileläisen elokuvaaja Patricio Castillan kanssa.
Valikoitu filmografia

| Elokuvat> Vuosi | Elokuvat> Elokuva | Elokuvat> Rooli |
| --- | --- | --- |
| 1965 | Tohtori Živago | Tonya |
| 1973 | Muskettisoturien seikkailut | Anna Itävaltalainen |
| 1974 | Koston merkki | Anna Itävaltalainen |
| 1975 | Nashville | Opal |
| 1976 | Cria cuervos – korppi sylissä | María / Ana |
| 1984 | L’Amour par terre | Charlotte |
| 1992 | Chaplin | Hannah Chaplin |
| 1998 | Bette-serkku | Adeline Hulot |
| 1999 | Taistelu leijonista | Victoria Anrecelli |
| 2007 | Orpokoti | Aurora |
| 2010 | The Wolfman | Maleva |
| 2011 | There Be Dragons | Abileyza |
| 2012 | Selviytyminen | vanha nainen |
| 2018 | Jurassic World: Kaatunut valtakunta | Iris |

Chaplin Orpokodin näytöksessä Madridissa vuonna 2007.
François Devries

François De Vries (21. elokuuta 1913 Antwerpen, Belgia – 17. helmikuuta 1972) oli belgialainen jalkapalloilija, pelipaikaltaan hyökkääjä.
Devries edusti urallaan Royal Antwerpia 1929–1941 ja La Forestoisea 1941–1952. Hän voitti ensiksi mainitun kanssa kerran Jupiler Pro Leaguen kaudella 1930–1931. Hän debytoi Belgian A-maajoukkueessa toukokuussa 1934 ja pelasi joukkueessa seitsemän ottelua, joissa hän teki yhden maalin. Hän kuului joukkueen kokoonpanoon vuoden 1934 maailmanmestaruuskilpailuissa, jossa hän pelasi yhden täysimittaisen ottelun.
Francisco Gil Hellín

Francisco Gil Hellín.

Francisco Gil Hellín (s. 2. heinäkuuta 1940 Murcia) on espanjalainen roomalaiskatolinen arkkipiispa. Hänet vihittiin papiksi 21. kesäkuuta 1964 ja nimitettiin Paavillisen perheneuvoston sihteeriksi sekä Citiumin titulaaripiispaksi 3. huhtikuuta 1996. Piispaksi konsekroinnin suoritti 1. kesäkuuta Alfonso López Trujillo, jota avustivat Giovanni Battista Re ja Agustín García-Gasco y Vicente.
Gil Hellín sai 28. maaliskuuta 2002 nimityksen Burgosin arkkipiispaksi.
Gil Hellín sai tohtorinarvon teologiassa Navarran yliopistosta vuonna 1975.
Ferrari F138

| Ferrari F138 |
| --- | --- |
 Fernando Alonso Malesian GP:ssä 2013.
Talli:   Scuderia Ferrari
Suunnittelija(t):   Pat Fry  Nikólas Tompázis  Simone Resta
Kuljettajat:  3.  Fernando Alonso 4.  Felipe Massa
Teknisiä tietoja
Renkaat:  P Pirelli
Polttoaine:  Shell
Runko:  hiilikuitumonokokki
Moottori:  Vapaasti hengittävä Ferrari Type 056 2,398 (90°) V8, KERS
Voimansiirto:  Ferrarin 7-vaihteinen puoliautomaattinen vaihdelaatikko
Kilpailuhistoria
Debyytti:   Australian GP 2013
Kilpailuja:  19
Voittoja:  2
Paalupaikkoja:  0
Nopeimpia kierroksia:  2
Palkintosijoja:  10
MM-pisteitä:  354
Valmistajien maailmanmestaruuksia:  0
Kuljettajien maailmanmestaruuksia:  0
Ferrari F138 (alun perin nimellä Ferrari F2013) on Italialaisen Ferrari -tallin käyttämä auto Formula 1 -kaudella 2013. Autolla kilpailivat kaksinkertainen maailmanmestari Fernando Alonso ja Felipe Massa. Testikuljettajina toimi Davide Rigon, Marc Gené ja Pedro de la Rosa.
Ferrari kehitti F138:n rinnalla myös kauden 2014 autoa.
Kausi 2013

Kuten talvitesteissä oli huomattu, F138 oli parempi kuin Ferrarin edellinen auto F2012. Kauden avauskilpailussa Australiassa Alonso ja Massa sijoittuivat toiseksi ja neljänneksi. Malesiassa Massa ajoi aika-ajoissa eturiviin ja oli kisan viides. Alonso lähti kolmannesta ruudusta ja keskeytti avauskierroksen jälkeen.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Ferrari | Ferrari | P |  | AUS | MAL | CHN | BHR | ESP | MON | CAN | GBR | GER | HUN | BEL | ITA | SIN | KOR | JPN | IND | ABU | USA | BRA | 354 | 3. |
| 2013 | Ferrari | Ferrari | P |  Fernando Alonso | 2 | Kesk. | 1 | 8 | 1 | 7 | 2 | 3 | 4 | 5 | 2 | 2 | 2 | 6 | 4 | 11 | 5 | 5 | 3 | 354 | 3. |
| 2013 | Ferrari | Ferrari | P |  Felipe Massa | 4 | 5 | 6 | 15 | 3 | Kesk. | 8 | 6 | Kesk. | 8 | 7 | 4 | 6 | 9 | 10 | 4 | 8 | 12 | 7 | 354 | 3. |
Aiheesta muualla

Kuvia tai muita tiedostoja aiheesta Ferrari F138 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ferrari F138
Autot, jotka kilpailivat Formula 1 -kaudella 2013
Red Bull RB9
Ferrari F138
McLaren MP4-28
Lotus E21
Mercedes F1 W04
Sauber C32
Force India VJM06
Williams FW35
Scuderia Toro Rosso STR8
Caterham CT03
Marussia MR02
Käännös suomeksi